钦定古今图书集成/历象汇编/庶征典/第018卷 > 《天元玉历》 > 《太阳凶变篇》
## 钦定古今图书集成/历象汇编/庶征典/第018卷 > 《天元玉历》 > 《太阳凶变篇》

日久不明，上下蔽塞，过中光暗，德政不明。日未入而
无光，为丧之异；日已出而光暗，主病之征。色赤如赭，
将死民怨，而天下旱；色赤如血，有丧臣叛而盗贼生。
云全无而光暗者，臣叛；云尽赤而光暗者，兵兴。日中
分，再出再没，皆为亡土。日消小，飞鸟飞燕并，主君凶。
日陨，则为鼎立，而为失政。日𩰚，则为两竞，而为敌兵。
“星月昼见，则谓争明，小国强而大国弱。”飞流犯日，则
为易政，民流疫而王者崩。妖。“日宵出兮，纲纪大灭。”众
日并出也，天下纷争。又有当昼而冥晦者，阴反为阳，
而臣将制其主。日中有黑气者，臣不掩恶，而百姓恶，
其君。黑子若黑气，乍三乍五，臣谋，若臣乱，爵赏不平。
齿足俱见者，兵败而将军死。日月并出者，臣叛而外
国侵，号令害民，则日应之而赤；君弱下贫，则日色白
而青；黄则君闻善不举，黑则君恶见于民。